O εκσυγχρονισμός του συστήματος επανόρθωσης εργατικών ατυχημάτων και επαγγελματικών ασθενειών, συγκριτική μελέτη
Creators: name: Αγγελίδου, Σμαρώ Γεωργίου
Publisher: name: Aristotle University of Thessaloniki
Year: 2021
Subjects: εργατικό δίκαιο
εργατικό ατύχημα
ΒΩΜΑ
labor law
occupational accident
Employer

description: Μια από τις κύριες προτεραιότητες των συστημάτων κοινωνικής προστασίας στις περισσότερες ευρωπαϊκές χώρες, αποτελεί η κάλυψη των κινδύνων που προκαλούνται από τα εργατικά ατυχήματα και τις επαγγελματικές νόσους. Τα τελευταία χρόνια, η προστασία του επιπέδου υγείας των εργαζομένων από τους επαγγελματικούς κινδύνους, έχει αναχθεί σε μείζον ζήτημα για την παραγωγική και οικονομική διαδικασία. Ο προβληματισμός όσον αφορά το ζήτημα έγκειται στο γεγονός ότι παρά την αλλαγή του τρόπου και της οργάνωσης της παραγωγικής διαδικασίας, τα εργατικά ατυχήματα παραμένουν σοβαρή αιτία αποχής από την εργασία, μόνιμης αναπηρίας, ή ακόμη και θανάτου. Ο εννοιολογικός προσδιορισμός του εργατικού ατυχήματος ως κάθε βίαιου, ξαφνικού και απρόσμενου γεγονότος που συμβαίνει στον εργαζόμενο κατά την διάρκεια της εργασίας του ή και εξ αφορμής της και που συγχρόνως προκαλεί ανικανότητα για εργασία που διαρκεί για περισσότερες από 4 μέρες, αποκαλύπτει πως αποτελεί ουσιαστικά την πιο βίαιη εκδήλωση της οικονομικής δραστηριότητας στο υπέρτατο αγαθό της υγείας. Την ίδια στιγμή, το εργατικό ατύχημα δημιουργώντας απώλειες στον παραγωγικό συντελεστή εργασίας αποτελεί σημαντικό πρόβλημα για την ίδια την οικονομική δραστηριότητα, συνεπώς η αμφίδρομη αυτή οικονομική σχέση αιτιότητας ασκεί αρνητικές επιδράσεις σε γενικευμένο κοινωνικό και οικονομικό επίπεδο, με αποτέλεσμα η αντιμετώπιση του προβλήματος να αποτελεί θεμελιώδες ζήτημα και για τους δυο πόρους της παραγωγικής δραστηριότητας. Λαμβάνοντας υπόψη όλα τα παραπάνω, στο πρώτο κεφάλαιο της παρούσας, θα επιχειρηθεί ιστορική αναδρομή αναφορικά με το νομοθετικό πλέγμα εξασφάλισης της υγείας και την ασφάλειας των εργαζομένων τόσο σε επίπεδο ευρωπαϊκής ένωσης όσο και στα πλαίσια της εθνικής μας νομοθεσίας. Στο δεύτερο μέρος του κεφαλαίου αυτού θα εστιάσουμε στον εκσυγχρονισμό της έννοιας του εργατικού ατυχήματος στην Ελλάδα, μελετώντας ιδιαίτερα την θεσμοθέτηση της νομοθετικής πράξης ΒΩΜΑ. Στο δεύτερο κεφάλαιο, αναφερόμενοι στην σύγχρονη θεωρία και νομολογία, θα επιχειρηθεί ανάπτυξη των βασικών προϋποθέσεων του εργατικού ατυχήματος έτσι όπως αυτές διατυπώνονται στο ισχύον νομοθετικό πλαίσιο και νομολογία, εστιάζοντας ιδιαίτερα στα θεμελιώδους σημασίας ζητήματα της ευθύνης του εργοδότη και του αιτιώδους συνδέσμου. Το θέμα θα αντιμετωπιστεί από την οικονομική, κοινωνική και νομική του διάσταση, δίνοντας ιδιαίτερη έμφαση στην σχετική νομολογία των ελληνικών δικαστηρίων. Στο τρίτο κεφάλαιο της μελέτης, θα ακολουθήσει συγκριτική επισκόπηση αναφορικά με τις σχετικές με το εργατικό ατύχημα διατάξεις από το διάστημα του 1880 μέχρι και σήμερα. Ειδικότερα, θα εστιάσουμε στην σύγκριση του νομοθετικής πράξης ΒΩΜΑ και του ισχύοντος σήμερα νομοθετικού πλαισίου για το εργατικό ατύχημα. Κλείνοντας, θα επιχειρήσουμε, να καταλήξουμε σε συμπεράσματα σχετικά με το κατά πόσο η έννοια και ο θεσμός του εργατικού ατυχήματος όσο και οι τρόποι αποκατάστασης του χρήζουν περεταίρω εκσυγχρονισμού και κατά πόσο ανταποκρίνονται στις απαιτήσεις της σύγχρονης πραγματικότητας, η οποία διέπεται από συνεχείς αλλαγές και ραγδαίες εξελίξεις
description: One of the main priorities of social protection systems in most European countries is to cover the risks posed by accidents at work and occupational diseases. In recent years, protecting the health of workers from occupational hazards has become a major issue for the productive and economic process. The problem is that despite the change in the way and organization of the production process, accidents at work remain a serious cause of absenteeism, permanent disability, or even death. The conceptual definition of an accident at work as any violent, sudden and unexpected event that happens to the employee during his work or on the occasion and that at the same time causes incapacity for work that lasts for more than 4 days, reveals that it is essentially the most violent manifestation of economic activity in the supreme good of health. At the same time, the accident at work creating losses in the productive factor of labor is a major problem for the economic activity itself, therefore, this two-way economic causation relationship has negative effects on a generalized social and economic level, with the result that tackling the problem is a fundamental issue for both resources of productive activity. Taking into account all the above, in the first chapter of the present, a historical review will be attempted regarding the legislative network of ensuring the health and safety of workers both at the level of the European Union and within the framework of our national legislation. In the second part of this chapter we will focus on the modernization of the concept of occupational accident in Greece, studying in particular the institutionalization of the legislative act BOMA. In the second chapter, referring to modern theory and jurisprudence, an attempt will be made to develop the basic conditions of an accident at work as they are formulated in the current legal framework and jurisprudence, focusing in particular on the fundamental issues of employer liability and causation. The issue will be addressed from its economic, social and legal dimension, with particular emphasis on the relevant case law of the Greek courts. In the third chapter of the study, a comparative overview will follow regarding the provisions related to the accident at work from 1880 until today. In particular, we will focus on the comparison of the VOMA legislative act and the current legal framework for the accident at work. In closing, we will attempt to reach conclusions about whether the concept and institution of the work accident and the ways of its remediation need further modernization and whether they meet the requirements of modern reality, which is governed by constant changes and rapid developments